Акциа "Иқьиоу акартош" 147 нызқьмааҭ еизнагеит
© Sputnik / Томас ТхайцукАкция "добрый картофель"
© Sputnik / Томас Тхайцук
Рашәара 1 азы Аҟәа имҩаԥысит акциа "Иқьиоу акартош. Ахәыҷра аныҳәа".
АҞӘА, лаҵара 2 – Sputnik, Асмаҭ Ҵәыџьԥҳа. Акциа "Иқьиоу акартош" 147 нызқьмааҭ инеиҳаны еизнагеит ҳәа Sputnik иазеиҭалҳәеит афонд "Ашана" адиректор Мактина Џьынџьалԥҳа.
Лара лажәақәа рыла, акциа мҩаԥысуеижьҭеи раԥхьаӡа акәны ариаҟара аԥара еизгоуп. 2022 шықәсазы еизган 120 нызқьмааҭ.
Еизгоу аԥарақәа рзырхахоит жәаха-шықәса зхыҵуа Мариа Панчулиӡе лыхәшәтәра. Мариа ДЦП лымоуп, лнервтә система хада адабла амоуп, лцәажәареи лыҿиареи ԥкуп, лыблақәа еишьклаԥшуеит.
Мариа аԥсихоло-коррекциатә цхыраареи иҷыдоу апрограммала аиҭашьақәыргылареи ркурс дахысроуп Шәача, Ахәыҷтәы неирореабилитациатә центр аҿы.
Ахәыҷқәа рыхьчара жәларбжьаратәи амш инамаданы "Иқьиоу акартош. Ахәыҷра аныҳәа" акциа мҩаԥысит Аҟәа рашәара 1 азы, аиҿкааҩцәа: акультура-гәыҳалалратә фонд "Ашана", аресторан "Aburger".
Традициала акциа абри амш азы имҩаԥыргоит. Аҭааҩцәа акартош раадырхәоит еицырдыруа ауаа – актиорцәа, ашәаҳәаҩцәа, ауаажәларратәи аполитикатәи аусзуҩцәа.